28 
Terso ad portam excubias agit, aliisque insectis aditum prohibet. Excubitor hic semper via decedere debet, si 
aliud individuum nidum relinquit aut eum petit. Mumhucu *) apis nigra , Mnndassdya brevis ct nigra quaedam 
vocatur. Species praecedentes magnitudine europaeam aequant. Quas Tubim et Theuba vocant, minores sunt. 
Cupineira dicta in formicarum acervis desertis nidificans mei sapidum suppeditat. Getahy tantum Simulii (Mos- 
quito) magnitudine mei sapidissimum liquidum praebet. Aditus nidi tubaeformis e cera confectus. Carudi-a prae¬ 
cedente paullo major. Pregmgoza , 1 } pigra, mei insipidum praeparat. Quam Mosquitinho vocant, minutissima , 
nigra in solo hospitatur, Tatahyra et Saranhd aculeo munitae, dum praecedentes muticae. Nulla ex omnibus 
Apis nostratis more favos construit. Nidi rotundi cellulis inaequalibus, vesicacformibus, symmetria nulla dispositis. 
Cera plus minusve viscosa, exalbida. In omnium alveariis individua semper multo pauciora inveniuntur, quam in 
alveariis Apis mellificae nostratis. — Cl. Azara enarrante (1. c. p. 159. seq.) in Paraquaria fere septem Apum 
species inveniuntur, quorum maxima Apem hispanicam (aut mellificam Lin.) magnitudine duplo superat, minima 
Musca domestica L. plus quadruplo minor est. Omnes muticae sunt, et ceram et mei praebent, plerumque sapi¬ 
dum et sanum. Mei vero speciei cabatatu vocatae ebrietatem et cephalalgiam vehementem caysat. Alia species 
mei suppeditat, quod convulsiones et dolores acerbissimos excitat, qui horis triginta elapsis evanescunt. Incolae 
utramque cognoscunt, et mei, quamvis coloris et saporis non insoliti sit, non comedunt. Mei specierum aliarum ab 
Indis in sylvis degentibus inter alimenta maximi momenti enumerantur. Dum illud in aqua fermentant, potum 
inebriantem parant. Cera, quam cl. Azara vidit, flavida sed multo obscurior et mollior est, quam cera ab ape 
europaea praeparata. Sed cera, quam species grandis in arboribus Chaco habitans praeparat, ubi incolae urbis St. 
Jago dei Estero dictae per annum circiter quadraginta millium pondera colligunt, magis albescit et adurescit. Cera 
albissima et solidissima vero tantum in ramis fruticis Guabirdmy dicti invenitur, ibi quasi margaritas numerosas 
agglomeratas referens. Frutex sic dictus duos aut tres pedes altus optima fructu illius plagae se induit. — Lind- 
Icy, per Brasiliam iter faciens, Apis speciem memorat, ad marginem sylvarum virginearum, prope locum Tapagippa 
dictum occurrentem, quae alveis in arboribus propius appositis naturalem quasi apiarium referunt. E testa densa 
gravi terrea constant, paene forma nidi hirundinis ; multi unacum conjuncti sunt, et massam ovalem duos pedes 
densam supra arbores altas efformant, quae fracta favos cereos mei copiosum continentes olFert. (Kirby, Introd. 
to Ent. Vers germ. vol. 1. p. 547.) — Renard unicus observationes nonnullas accuratiores de Trigonae Amal¬ 
theae vivendi modo communicavit. Haec species societatibus numerosissimis degens in fastigio arborum altiorum 
nidum fere utriculi figura molitur, quoad incolarum numerum plus minusve majorem plerumque 18 —20" longum 
et 8 — 10" in diametro. Quasi pro gleba arbori affixa haberi possunt hi nidi et vix nuncupandi sunt, si non ar¬ 
borem ipsam caedere velis. Intus cellulas continent, quae ratione in insecti magnitudinem habita pergrandes sunt, 
unciam unam longitudine et 6 — 7"' latitudine ostendentes. Haec cellulae mei dulcissimum, gratissimum, valde 
limpidum, rubidum , opaciusculum amplectuntur, quod mox fermentat, et liquorem spirituosuin praebet, quem Indi 
magni aestimant, ob ejus saporem valde amoenum, si non vetustum est. Ut melius conservetur, illud coquunt, 
quo aqua nimia removetur, et mei syrupi spissitudinem adipiscitur. Mei copiosum ct cera quamvis obscure fusca, 
non insolanda, incolis magno usui sunt, et commoda multo majora praeberent, si apes illas mansuefacere et propa¬ 
gare possent. (Latr. in Humb. Observ. tom. I. p. 272.) — Regio Provinciae Minarum Sertdo dicta pervarias Api¬ 
ariorum species procreat. Cera cruda, quam plcraeque praebent, nigrescit, et odorem aromaticum spargit. Mellis 
species qualitate et quantitate valde variant; aliquid virulentum est, sicuti mei viride drasticum, quod species 
MmibahinJia dicta praeparat. Mei speciei unius ct ejusdem mox venenatum, mox innocuum, temporis respectu, quo 
haec et illae plantae floreant. (Spix et Mart. Reise II. 523. seq.) De speciebus numerosis confer illius operis p. 
542. ubi nomina lusitanica in illa regione usitata indicantur. Ictus, quem species Caca -fogo dicta infert, vesicas 
et inflamationem periculosam excitat; illa, quam Sete-Portas vocant, nidum valde artificiosum molitur; Abelha do 
Cupim ceram roseam pi’aebet. Apis mellifica Europaeorum illic incognita est. — Dom. Van den Heuvel de apibus 
in Demerara habitantibus indicium nobis affert, et undetriginta species enumerat. Haec species et earum nomina, 
a gente Arrovaucana, quae res naturales maxima diligentia observat illis imposita, a Germano quodam, Dr. 
Schmidt, qui multos jam annos ibi versatur, ei communicata sunt. Apis sensu amplissimo ab illa gente Ambdni 
vocatur, et species quaelibet nomine altero, illi apposito, a colore, proprietate quadam aut comparatione cum rebus 
*) Hoc nomine jam bonus Piso utitur, speciem vero omnino distinctam eo significat. 
